Ajhľa, ja som s tebou a budem ťa ochraňovať všade, kadiaľ pôjdeš.   
1. Mojžišova 28:15a

Nebojte sa! Stojte pevne a uvidíte záchranu Hospodinovu, ktorú vám dnes spôsobí.   
2. Mojžišova 14:13a

Lebo nesmieš sa klaňať inému bohu, pretože Hospodin, ktorého meno je Žiarlivý, je naozaj žiarlivý Boh.   
2. Mojžišova 34:14

Voči tým, ktorí sú mi blízki, ukážem sa svätým a oslávim sa pred všetkým ľudom.   
3. Mojžišova 10:3

Ale keď budeš tam hľadať Hospodina, svojho Boha, nájdeš Ho, ak Ho budeš hľadať celým srdcom a celou dušou.   
5. Mojžišova 4:29

Milovať budeš Hospodina, svojho Boha, celým srdcom, celou dušou a celou silou.   
5. Mojžišova 6:5

Čo žiada teraz od teba Hospodin, tvoj Boh? Len to, aby si sa bál Hospodina, svojho Boha, aby si chodil len po Jeho cestách, aby si Ho miloval, aby si slúžil Hospodinovi, svojmu Bohu, celým srdcom a celou dušou.   
5. Mojžišova 10:12

Hospodina, Boha svojho, sa boj, Jemu slúž, Jeho sa pridŕžaj a na Jeho meno prisahaj. On je tvojou chválou a On je tvojím Bohom, ktorý s tebou urobil veľké a hrozné veci, ktoré si videl na vlastné oči.   
5. Mojžišova 10:20 – 21

Nech sa nenájde u teba taký, čo by syna alebo dcéru prevádzal ohňom, ani veštec, ani vykladač znamení, ani hádač, ani čarodejník, ani zaklínač, ani vyvolávač duchov, ani jasnovidec, ani kto by sa vypytoval mŕtvych. Lebo je Hospodinovi ohavný každý, kto robí tieto veci.   
5. Mojžišova 18:10 – 12a

Lebo Hospodin, váš Boh, kráča s vami, aby bojoval za vás proti vašim nepriateľom a aby vám pomohol.   
5. Mojžišova 20:4

Hospodin sám kráča pred tebou, On bude s tebou, nenechá a neopustí ťa. Neboj sa a nemaj strach!   
5. Mojžišova 31:8

Veď som ti prikázal: Buď silný a odvážny, nestrachuj sa a nezúfaj! Lebo Hospodin, tvoj Boh, bude s tebou, kamkoľvek pôjdeš.   
Kniha Józuova 1:9

On chráni nohy svojich zbožných, no hriešni vo tme zahynú; lebo nie vlastnou silou je človek mocný.   
1. kniha Samuelova 2:9

Človek totiž hľadí na to, čo je pred očami, Hospodin však hľadí na srdce.   
1. kniha Samuelova 16:7b

Božia cesta je dokonalá, reč Hospodinova je osvedčená. On je štítom každému, kto sa k Nemu utieka.   
2. kniha Samuelova 22:31

Hospodine, Bože Izraela, Tebe podobného Boha niet ani hore, ani na nebi, ani dolu na zemi, ktorý by zachovával zmluvu a neochvejnú lásku svojim služobníkom, ktorí celým srdcom chodia pred Tvojou tvárou.   
1. kniha kráľov 8:23

Veď jedine Ty poznáš srdce všetkých ľudských synov.   
1. kniha kráľov 8:39b

Dopytujte sa na Hospodina a na Jeho silu, hľadajte ustavične Jeho tvár!   
1. kniha Kronická 16:11

Ty však, Šalamún, syn môj, poznaj Boha svojho otca a slúž Mu celým srdcom a ochotnou dušou, lebo Hospodin skúma všetky srdcia a pozná každý spôsob myslenia. Ak Ho budeš hľadať, dá sa ti nájsť; ale ak Ho opustíš, zavrhne ťa navždy.  
1. kniha Kronická 28:9

Ľud môj, ktorý je pomenovaný po mne, sa pokorí, bude sa modliť, hľadať moju tvár a odvráti sa od svojich zlých ciest: vyslyším ho z neba, odpustím mu hriech a jeho krajinu vyliečim.   
2. kniha Kronická 7:14

Lebo oči Hospodinove prehliadajú celú zem, aby ukázal svoju moc tým, čo majú voči Nemu úprimné srdce.   
2. kniha Kronická 16:9a

Veď milostivý a milosrdný je Hospodin, váš Boh, a neodvráti od vás tvár, keď sa k Nemu obrátite.   
2. kniha Kronická 30:9b

Ja by som však hľadal Boha, svoju vec by som predložil Bohu, ktorý nevyspytateľne koná veľké veci, divné skutky, ktorým počtu niet.   
Kniha Jóbova 5:8 – 9

Blahoslavený človek, ktorého Boh karhá; nepohŕdaj teda kázňou Všemocného. Lebo On raní, On aj obväzuje, On udiera, ale Jeho ruky aj liečia.   
Kniha Jóbova 5:17 – 18

Odhoď do prachu rýdze zlato, ofírske zlato do riečneho štrku. Všemohúci bude tvojím zlatom i tvojím jagavým striebrom. Kniha Jóbova 22:24 – 25

V pokoji ľahnem si, aj zaspím; lebo Ty, Hospodine, aj keď som sám, dáš prebývať mi bezpečne.   
Žalm 4:9

Ty vidíš, veď Ty hľadíš na trápenie i žiaľ, aby si to vzal do ruky; Tebe to porúča nešťastník, sirota: Ty si bol ich pomocníkom.  
Žalm 10:14

Hovorím Hospodinovi: Ty si môj Pán! Niet pre mňa šťastia mimo Teba!   
Žalm 16:2

Ty mi dáš poznať cestu života; pred Tvojou tvárou je sýtosť radosti, v Tvojej pravici je večná blaženosť.   
Žalm 16:11

Hospodin je môj pastier, nebudem mať nedostatku.   
Žalm 23:1

Keby som kráčal hoci temným údolím, nebojím sa zlého, lebo Ty si so mnou.   
Žalm 23:4a

Ó Hospodine, daj mi poznať svoje cesty, vyuč ma svojim chodníkom! Vo svojej pravde veď a vyučuj ma, lebo Ty si Boh mojej spásy, na Teba dennodenne očakávam.   
Žalm 25:4 – 5

Hospodin je mojím svetlom a spásou, koho sa mám báť? Hospodin mi je pevnosťou žitia, koho sa mám ľakať?  
Žalm 27:1

Keby ma aj otec môj a matka moja opustili, Hospodin sa ma ujme.   
Žalm 27:10

Očakávaj na Hospodina! Pevný buď! Nech je zmužilé tvoje srdce a očakávaj Hospodina!   
Žalm 27:14

Vyučím ťa a ukážem ti cestu, po ktorej kráčať máš, radiť ti chcem a moje oko bude bdieť na tebou.   
Žalm 32:8

Okúste a spoznajte, že dobrý je Hospodin! Blahoslavený je muž, čo dúfa v Neho!   
Žalm 34:9

Levíčatá biedia a hladujú, ale tí, ktorí Hospodina hľadajú, nemajú nedostatku v ničom dobrom.   
Žalm 34:11

Keď spravodliví kričia, Hospodin ich počuje, zo všetkých súžení ich vytrhuje.   
Žalm 34:18

Blízky je Hospodin tým, čo sú skrúšeného srdca, a pomáha tým, čo sú ubitého ducha.   
Žalm 34:19

Hospodin vykúpi dušu svojich sluhov a z tých, čo v Neho dúfajú, nik pykať nebude.   
Žalm 34:23

Raduj sa v Hospodinovi a dá ti, po čom ti srdce túži. Uvaľ na Hospodina svoju cestu, dúfaj v Neho a On vykoná.  
Žalm 37:4 – 5

Boh nám je útočiskom a silou, pomocou v súžení vždy osvedčenou. Preto sa nebojíme, keby sa aj prevrátila zem a vrchy klátili sa v srdci mora.   
Žalm 46:2 – 3

On je Bohom, naším Bohom na veky večité, On povedie nás aj cez smrť.   
Žalm 48:15

Vzývaj ma v deň súženia, vytrhnem ťa, a ty ma budeš oslavovať!   
Žalm 50:15

Zmiluj sa nado mnou, Bože, podľa svojej milosti! Pre svoje veľké milosrdenstvo zahlaď moje priestupky!   
Žalm 51:3

Dokonale ma obmy z mojej viny, očisť ma od môjho hriechu! Lebo som si vedomý svojich priestupkov a hriech môj predo mnou je stále.   
Žalm 51:4 – 5

Proti Tebe samému som zhrešil, páchal som, čo je zlé v Tvojich očiach, aby si Ty mal pravdu vo svojich rečiach a bol si čistý vo svojom súde.   
Žalm 51:6

Izopom zbav ma hriechu, a ja budem čistý, umy ma, belší budem ako sneh!   
Žalm 51:9

Daj mi počuť radosť, potešenie, nech zajasajú kosti, čo si zdrvil. Skry si tvár pred mojimi hriechmi a zotri všetky moje viny!  
Žalm 51:10 – 11

Srdce čisté stvor mi, ó Bože, a obnov vo mne ducha pevného! Od svojej tváre nezavrhni ma a svojho svätého Ducha mi neodnímaj!   
Žalm 51:12 – 13

Ó Pane, Ty mi otvor pery, nech moje ústa Tvoju chválu zvestujú.   
Žalm 51:17

Bohu milou obeťou je duch skrúšený; Ty, Bože, nepohŕdaš srdcom skrúšeným a zdrveným.   
Žalm 51:19

Na Hospodina uvrhni svoje bremeno, a On ťa udrží; On nikdy nedopustí, aby sa klátil spravodlivý.   
Žalm 55:23

Aj keď mi hynie telo i srdce, Boh mi je skalou srdca naveky a mojím údelom.   
Žalm 73:26

Veď Ty si dobrý, Pane, a ochotný odpúšťať; hojný si v milosti ku všetkým, ktorí Ťa vzývajú.   
Žalm 86:5

Lebo o tebe dá príkaz svojim anjelom, aby ťa strážili na všetkých tvojich cestách.   
Žalm 91:11

Vyslobodím ho, lebo sa ma pridŕža, a ochránim ho, lebo pozná moje meno.   
Žalm 91:14

Bude ma vzývať a vyslyším ho; budem s ním v súžení, vytrhnem ho a oslávim.   
Žalm 91:15

On odpúšťa ti všetky tvoje viny. On uzdravuje všetky tvoje choroby.   
Žalm 103:3

Hospodin milosrdný je a ľútostivý, zhovievavý a bohatý je v milosti. Nenakladá s nami podľa našich hriechov a neodpláca nám podľa našich vín.   
Žalm 103:8,10

Ako ďaleko je východ od západu, tak vzďaľuje od nás naše prestúpenia.   
Žalm 103:12

Ako sa zmilováva otec nad synmi, tak sa Hospodin zmilováva nad tými, čo sa Ho boja. Veď On vie, ako sme utvorení, a v pamäti má, že sme prach.   
Žalm 103:13 – 14

Dopytujte sa na Hospodina a na Jeho silu, hľadajte ustavične Jeho tvár!   
Žalm 105:4

Lepšie je utiekať sa k Hospodinovi, ako dúfať v človeka.   
Žalm 118:8

Blahoslavení, čo sa pridŕžajú Jeho svedectiev a hľadajú Ho celým srdcom.   
Žalm 119:2

Pozdvihujem si oči k vrchom: Odkiaľ mi príde pomoc? Od Hospodina moja pomoc, ktorý učinil nebo i zem.   
Žalm 121:1 – 2

Ak budeš počítať neprávosti, Hospodine, Pane, kto obstojí? U Teba je však odpustenie.   
Žalm 130:3 – 4a

Na Hospodina očakávam, na Jeho slovo očakáva moja duša.   
Žalm 130:5

Ešte nemám slovo na jazyku, a Ty, Hospodine, už ho celkom vieš. Obkľučuješ ma zôkol – vôkol, svoju dlaň kladieš na mňa.  
Žalm 139:4 – 5

Preskúmaj ma, ó Bože, poznaj moje srdce; skúmaj ma a poznaj moje myšlienky! Viď, či som na ceste do trápenia, a veď ma cestou večnosti!   
Žalm 139:23 – 24

Nahlas volám k Hospodinovi, nahlas úpiem k Hospodinovi. Vylievam pred Ním svoju žalobu, vyznávam pred Ním svoje súženie.   
Žalm 142:2 – 3

Hospodin podopiera všetkých padajúcich a pozdvihuje všetkých skľúčených.   
Žalm 145:14

Blízky je Hospodin všetkým, ktorí Ho vzývajú, všetkým, ktorí Ho vzývajú opravdivo. Plní želania tým, ktorí sa Ho boja, počuje ich volanie a pomáha im.   
Žalm 145:18 – 19

Lebo Hospodin dáva múdrosť, z Jeho úst je poznanie i rozvaha.   
Príslovia 2:6

Dúfaj v Hospodina celým svojím srdcom, a nespoliehaj sa na svoju rozumnosť. Na všetkých svojich cestách Ho poznávaj a On ti urovná chodníky.   
Príslovia 3:5 – 6

So všemožnou bdelosťou chráň si srdce, lebo z neho pramení život.   
Príslovia 4:23

Počiatok múdrosti je bázeň pred Hospodinom, poznať Najsvätejšieho je rozumnosť.   
Príslovia 9:10

Ďaleko je Hospodin od bezbožných, vyslýcha však modlitbu spravodlivých.   
Príslovia 15:29

Uvaľ na Hospodina svoje diela a tvoje úmysly sa zdaria.   
Príslovia 16:3

Myseľ človeka si premyslí cestu, ale Hospodin riadi jeho krok.   
Príslovia 16:9

Nejedna cesta vidí sa človeku správna, ale nakoniec sú to cesty smrti.   
Príslovia 16:25

Hospodinovi požičiava, kto sa zmilúva nad chudobným. On mu odplatí jeho dobrodenie.   
Príslovia 19:17

Kto si chráni ústa a jazyk, zachráni si život pred súženiami.   
Príslovia 21:23

Syn môj, daj mi svoje srdce, nech si tvoje oči obľúbia moje cesty!   
Príslovia 23:26

Trpezlivosťou možno presvedčiť knieža, a jemný jazyk láme kosti.   
Príslovia 25:15

Poďte len a súďme sa – vraví Hospodin. Ak sú vaše hriechy ako šarlát, môžu zbelieť na sneh; ak sú červené ako purpur, môžu byť ako vlna.   
Izaiáš 1:18

Boh je moja spása, dúfam a nebojím sa, lebo Hospodin je moja sila a moja pieseň. On sa mi stal spasením.   
Izaiáš 12:2

Toho, kto je pevnej mysle, zachovávaš v dokonalom pokoji, lebo v Teba dúfa.   
Izaiáš 26:3

Lebo takto vraví Pán, Hospodin, Svätý Izraela: V obrátení a upokojení bude vaša záchrana, v utíšení a dôvere bude vaša sila.   
Izaiáš 30:15

Ustatému dáva silu a rozhojňuje moc bezvládneho.   
Izaiáš 40:29

Mládenci ustávajú a slabnú, junáci sa potkýnajú a klesajú. Ale tí, čo očakávajú Hospodina, dostávajú novú silu, vznášajú sa na krídlach ako orly, bežia, a neslabnú, chodia, a neustávajú.   
Izaiáš 40:30 – 31

Neboj sa, lebo ja som s tebou, nepozeraj ustrašene vôkol seba, lebo ja som Boh tvoj! Posilním ťa a pomôžem ti, i podopriem ťa svojou spásonosnou pravicou.   
Izaiáš 41:10

Teraz však takto vraví Hospodin, tvoj Stvoriteľ, ó, Jákob, tvoj Tvorca, ó, Izrael: Neboj sa, lebo som ťa vykúpil, povolal som ťa tvojím menom; môj si ty!   
Izaiáš 43:1

Keď pôjdeš cez vodu, budem s tebou, a keď cez rieky, nezaplavia ťa; keď budeš kráčať cez oheň, nezhoríš, ani plameň ťa nespáli, lebo ja, Hospodin, som tvoj Boh, Svätý Izraela, tvoj Spasiteľ.   
Izaiáš 43:2 – 3a

Ja, ja zotieram tvoje priestupky kvôli sebe samému, a na tvoje hriechy nebudem spomínať.   
Izaiáš 43:25

Zotriem tvoje priestupky sťa oblak a tvoje hriechy ako mračno. Navráť sa ku mne, lebo som ťa vykúpil!  
Izaiáš 44:22

Ja pôjdem pred tebou a pourovnávam hrobliny, bronzové vráta rozbijem a poodtínam železné závory.  
Izaiáš 45:2

Ja som až do vašej staroby ten istý, až do šedín vás budem nosiť. Ja som učinil, ja i dvíham, ja ponesiem i zachránim.   
Izaiáš 46:4

Či zabudne žena na svoje nemluvňa a nezľutuje sa nad synom, ktorého zrodila? Keby ony aj pozabudli, ja na teba nezabudnem. Ajhľa, do dlaní som si ťa vyryl.   
Izaiáš 49:15 – 16a

Hľadajte Hospodina, kým sa dáva nájsť, vzývajte Ho, kým je blízko!   
Izaiáš 55:6

Nech bezbožný opustí svoju cestu a muž neprávosti svoje myšlienky a nech sa obráti k Hospodinovi, aby sa zmiloval nad ním, k nášmu Bohu, lebo On hojne odpúšťa.   
Izaiáš 55:7

Lebo moje myšlienky nie sú vaše myšlienky a vaše cesty nie sú moje cesty – znie výrok Hospodinov – ale ako nebesá prevyšujú zem, tak moje cesty prevyšujú vaše cesty a moje myšlienky vaše myšlienky.   
Izaiáš 55:8 – 9

Potom budeš volať, a Hospodin ťa vyslyší, ty budeš kričať o pomoc, a On odpovie: Tu som! Ak odstrániš jarmo zo svojho stredu, ukazovanie prstom, zlomyseľné reči, ak poskytneš hladnému, po čom sám túžiš, a nasýtiš strápeného, potom zažiari tvoje svetlo v temnote a tvoja tma bude ako poludňajší jas.   
Izaiáš 58:9 – 10

A Hospodin ťa ustavične povedie, ukojí tvoju túžbu aj vo vyprahnutom kraji; posilní ti kosti a budeš ako zavlažovaná záhrada, ako vodný prameň, ktorého vody nesklamú.   
Izaiáš 58:11

Ajhľa, ruka Hospodinova nie je prikrátka zachraňovať, a Jeho ucho nie je tak nedoslýchavé, aby nepočulo. Ale vaše neprávosti sa stali hrádzou medzi vami a vaším Bohom! Vaše hriechy zakryli Jeho tvár pred vami, takže nepočuje.   
Izaiáš 59:1 – 2

Lebo ako mládenec sa žení s pannou, tak sa ožení tvoj Staviteľ s tebou; a ako sa ženích teší z nevesty, tešiť sa bude z teba tvoj Boh.   
Izaiáš 62:5

Skôr, ako budú volať, ja sa im ozvem, ešte budú hovoriť, už ich vypočujem.   
Izaiáš 65:24

Takto vraví Hospodin: Prekliaty je muž, ktorý dúfa v človeka a telo robí svojou oporou, ale jeho srdce sa odvracia od Hospodina.   
Jeremiáš 17:5

Požehnaný je muž, ktorý dúfa v Hospodina, ktorého nádejou je Hospodin. Bude ako strom zasadený pri vode, zapustí korene pri potoku, nebojí sa, že príde horúčava; lístie mu ostáva zelené, ani v suchých rokoch nemá starosti a neprestajne rodí ovocie.   
Jeremiáš 17:7 – 8

Či nie je moje slovo ako oheň – znie výrok Hospodinov – a ako kladivo, ktoré rozráža skalu?   
Jeremiáš 23:29

Dám im srdce, aby ma poznali, že ja som Hospodin; budú mojím ľudom a ja budem ich Bohom, lebo sa celým srdcom obrátia ku mne.   
Jeremiáš 24:7

Lebo ja poznám úmysly, ktoré mám s vami – znie výrok Hospodinov – úmysly smerujúce k blahu, a nie k nešťastiu: dať vám budúcnosť a nádej.   
Jeremiáš 29:11

Keď budete volať ku mne, keď prídete a budete sa modliť ku mne, vypočujem vás. Budete ma hľadať, a nájdete ma; keď ma budete hľadať celým srdcom, dám sa vám nájsť – znie výrok Hospodinov.   
Jeremiáš 29:12 – 14a

Lebo ťa uzdravím a vyliečim z tvojich rán, – znie výrok Hospodinov.   
Jeremiáš 30:17a

Lebo toto bude zmluva, ktorú uzavriem s domom Izraela po oných dňoch – znie výrok Hospodinov: Svoj zákon vložím do ich vnútra a vpíšem im ho do srdca; ja budem ich Bohom a oni budú mojím ľudom.   
Jeremiáš 31:33

Uzavriem s nimi večnú zmluvu, že im neprestanem dobre činiť, a dám im do srdca bázeň predo mnou, aby neodstúpili odo mňa. Radovať sa budem z nich, keď im budem dobre robiť.   
Jeremiáš 32:40 – 41a

Vzývaj ma a vypočujem ťa a oznámim ti veľké a nedosiahnuteľné veci, o ktorých nevieš.   
Jeremiáš 33:3

Ajhľa, spôsobím im zahojenie a uzdravenie, uzdravím ich a zjavím im hojnosť trvalého blaha.   
Jeremiáš 33:6

Očistím ich od všetkej viny, ktorej sa dopustili proti mne, a odpustím im všetky viny, ktorých sa dopustili proti mne a ktorými sa mi spreneverili.   
Jeremiáš 33:8

A bude mi to dôvodom k radosti a chvále i na ozdobu u všetkých národov zeme, ktoré sa dopočujú o všetkom dobre, ktoré im spôsobím, preľaknú sa a zachvejú pre všetko dobro a blaho, ktoré mestu spôsobím.   
Jeremiáš 33:9

Dobrý je Hospodin voči tomu, kto dúfa v Neho, voči duši, ktorá Ho hľadá. 26 Dobre je mlčky očakávať na pomoc Hospodinovu.   
Žalospevy 3:25 – 26

Lebo Pán nezavrhne naveky; ak aj zarmúti, zmiluje sa vo svojej nesmiernej láske, lebo nerád trápi a zarmucuje synov ľudských.   
Žalospevy 3:31 – 33

Akože žijem – znie výrok Hospodina, Pána – nemám záľubu v smrti bezbožného, ale v tom, že sa bezbožný odvráti od svojho spôsobu života a bude žiť. Odvráťte sa, odvráťte od svojich zlých spôsobov života!   
Ezechiel 33:11

Potom poznajú, že ja, Hospodin, ich Boh, som s nimi a že oni, dom Izraela, sú mojím ľudom – znie výrok Hospodina, Pána.   
Ezechiel 34:30

Dám vám nové srdce a nového ducha do vášho vnútra; odstránim kamenné srdce z vášho tela a dám vám srdce mäsité   
Ezechiel 36:26

Dám svojho Ducha do vášho vnútra a spôsobím, aby ste chodili podľa mojich ustanovení, zachovávali a plnili moje nariadenia.   
Ezechiel 36:27

Žiť budete v krajine, ktorú som dal vašim otcom, budete mojím ľudom a ja budem vaším Bohom.   
Ezechiel 36:28

Spomeniete si na zlé spôsoby svojho života a na svoje skutky, ktoré neboli dobré, a pocítite zhnusenie sami pred sebou pre svoje previnenia a pre svoje ohavnosti.   
Ezechiel 36:31

Poďte, vráťme sa k Hospodinovi. On nás roztrhal, On nás aj uzdraví. On nás zbil, On nás aj obviaže.   
Ozeáš 6:1

Poznávajme, snažme sa poznať Hospodina! Jeho príchod je istý ako ranná zora; príde k nám ako dážď, ako jarný dážď, čo zavlažuje zem.   
Ozeáš 6:3

Lebo lásku chcem, a nie obete, poznanie Boha viac ako zápaly.   
Ozeáš 6:6

Vráť sa teda pomocou svojho Boha, zachovávaj lásku a právo a očakávaj stále na svojho Boha!   
Ozeáš 12:7

Teraz však – znie výrok Hospodinov – vráťte sa ku mne celým srdcom a pôstom, plačom a nárekom!   
Jóel 2:12

Roztrhnite si srdcia, a nie šaty, vráťte sa k Hospodinovi, svojmu Bohu, lebo je milostivý a milosrdný, zhovievavý a hojný v milosti, lebo Mu je ľúto spôsobiť pohromu.   
Jóel 2:13

Keď Boh videl ich skutky, že sa odvrátili od svojej zlej cesty, bolo Mu ľúto dopustiť nešťastie, ktorým im pohrozil, a nedopustil ho.   
Jonáš 3:10

Hospodin ti oznámil, človeče, čo je dobré a čo žiada od teba: len zachovávať právo, milovať láskavosť a v pokore chodiť so svojím Bohom.   
Micheáš 6:8

Ja však chcem hľadieť na Hospodina, čakať budem na Boha svojej spásy. Môj Boh ma vyslyší.   
Micheáš 7:7

Kto je Boh ako Ty, ktorý odpúšťa viny, ktorý prehliada priestupky zvyšku svojho dedičstva? Netrvá navždy pri svojom hneve, lebo rád udeľuje milosť. Zľutuje sa opäť nad nami, rozšliape naše viny a uvrhne do hlbín mora všetky naše hriechy.   
Micheáš 7:18 – 19

Dobrotivý je Hospodin, On pevnosťou je v deň súženia, pozná tých, ktorí dúfajú v Neho.   
Nahum 1:7

Hoci figovník nekvitne, ovocia niet na viničoch a sklame úroda olív, polia nedodajú potravu, ulúpené sú ovce z košiara a dobytka nieto v stajniach, ja radovať sa v Hospodinovi budem a jasať v Bohu mojej spásy.   
Abakuk 3:17 – 18

Hospodin, tvoj Boh, je uprostred teba ako zachraňujúci hrdina. On radostne zaplesá nad tebou, obnoví ťa vo svojej láske, bude s plesaním jasať nad tebou.   
Sofoniáš 3:17

Lebo takto vraví Hospodin mocností: Kto sa vás dotýka, dotýka sa zrenice môjho oka.   
Zachariáš 2:12b

Vovediem onú tretinu do ohňa, pretavím ich, ako sa čistí striebro, a vyskúšam ich, ako sa skúša zlato. Budú vzývať moje meno a ja ich vyslyším. Poviem: To je môj ľud. Oni povedia: Hospodin je náš Boh!   
Zachariáš 13:9

Navráťte sa ku mne, a ja navrátim sa k vám! – vraví Hospodin mocností.   
Malachiáš 3:7

Vy ste soľ zeme. Ak však soľ stratí chuť, čím bude osolená? Na nič nie je už súca, len ju vyhodiť, aby ju ľudia pošliapali.   
Ev. podľa Matúša 5:13

Vy ste svetlo sveta. Mesto, ktoré leží na vrchu, nemôže byť skryté. Ani sviecu nezažíhajú a nestavajú pod nádobu, ale na svietnik, a svieti všetkým v dome.   
Ev. podľa Matúša 5:14 – 15

Tak svieť vaše svetlo pred ľuďmi, aby videli dobré skutky a velebili vášho Otca, ktorý je v nebesiach.   
Ev. podľa Matúša 5:16

Keby si teda prinášal dar na oltár, a tam by ti prišlo na um, že tvoj brat má niečo proti tebe, nechaj svoj dar tam pred oltárom a odíď; najprv sa zmier s bratom, a potom príď a obetuj svoj dar.   
Ev. podľa Matúša 5:23 – 24

Ale ja vám hovorím: Milujte svojich nepriateľov, dobrorečte tým, ktorí vás preklínajú, čiňte dobre tým, ktorí vás nenávidia, a modlite sa za tých, ktorí vás prenasledujú a vám sa protivia   
Ev. podľa Matúša 5:44

Lebo ak ľuďom odpustíte ich previnenia, aj vám odpustí váš Otec nebeský; ale ak neodpustíte ľuďom, ani váš Otec neodpustí vám, keď sa previníte.   
Ev. podľa Matúša 6:14 – 15

Ale zhromažďujte si poklady v nebi, kde (ich) ani moľ ani hrdza neničí a kde sa zlodeji nevlamujú a nekradnú. Lebo kde je tvoj poklad, tam bude aj tvoje srdce.   
Ev. podľa Matúša 6:20 – 21

Nebuďte teda ustarostení a nehovorte: Čo budeme jesť? alebo: Čo budeme piť? alebo: Čím sa budeme odievať? Veď váš Otec nebeský vie, že to všetko potrebujete. Ale hľadajte najprv kráľovstvo Božie a Jeho spravodlivosť a všetko toto bude vám pridané.   
Ev. podľa Matúša 6:31 – 33

Nebuďte teda ustarostení o zajtrajší deň, lebo zajtrajší deň postará sa o seba. Dosť má deň svojho trápenia.   
Ev. podľa Matúša 6:34

Proste a dostanete; hľadajte a nájdete; klopte a bude vám otvorené. Lebo každý, kto prosí, dostane; a kto hľadá, nájde; a kto klope, tomu bude otvorené.   
Ev. podľa Matúša 7:7 – 8

Keď teda vy, hoci ste zlí, viete dávať svojim deťom dobré dary, o čo skôr dá dobré veci váš Otec nebeský tým, čo Ho prosia!   
Ev. podľa Matúša 7:11

Preto čokoľvek chcete, aby vám ľudia činili, čiňte im aj vy; lebo to je zákon aj proroci.   
Ev. podľa Matúša 7:12

Vchádzajte tesnou bránou, lebo priestranná brána a široká cesta vedie do zahynutia, a mnohí ňou vchádzajú; ale do života vedie tesná brána a úzka cesta, a málo je tých, ktorí ju nachádzajú.   
Ev. podľa Matúša 7:13 – 14

Nie každý, kto mi hovorí: Pane, Pane! vojde do kráľovstva nebeského, ale ten, kto činí vôľu môjho Otca nebeského.   
Ev. podľa Matúša 7:21

Choďte teda a naučte sa, čo znamenajú slová: Milosrdenstvo chcem, a nie obeť; lebo neprišiel som volať spravodlivých, ale hriešnikov.   
Ev. podľa Matúša 9:13

Či nepredávajú dvoch vrabčekov za groš? A ani jeden z nich nespadne na zem bez vôle vášho Otca. A vám aj všetky vlasy spočítal na hlave. Preto nebojte sa, vy ste viac ako mnoho vrabcov!   
Ev. podľa Matúša 10:29 – 31

Preto, ktokoľvek vyzná ma pred ľuďmi, toho vyznám aj ja pred svojím Otcom, ktorý je v nebesiach; kto by ma však zaprel pred ľuďmi, toho zapriem aj ja pred svojím Otcom, ktorý je v nebesiach.   
Ev. podľa Matúša 10:32 – 33

Poďte ku mne všetci, ktorí sa namáhate a ste preťažení; ja vám dám odpočinutie!   
Ev. podľa Matúša 11:28

A zase vám hovorím: Ak sa dvaja z vás dohodnú na niečom na zemi, že budú prosiť o to, dostane sa im toho od môjho Otca, ktorý je v nebesiach. Lebo kde sa dvaja alebo traja zhromaždili v mojom mene, tam som medzi nimi.   
Ev. podľa Matúša 18:19 – 20

Teda pristúpil Peter a spýtal sa Ho: Pane, keď sa brat previní proti mne, koľko razy mu odpustiť? Až do sedem razy? Ježiš mu odpovedal: Nehovorím ti, že až do sedem razy, ale až do sedemdesiatkrát sedem razy!   
Ev. podľa Matúša 18:21 – 22

Ježiš sa zahľadel na nich a odpovedal: U ľudí je to nemožné, ale u Boha je všetko možné.   
Ev. podľa Matúša 19:26

A ktokoľvek opustil domy, alebo bratov, alebo sestry, alebo otca alebo matku, alebo ženu alebo deti alebo pole pre moje meno, omnoho viacej dostane a bude dedičom večného života.   
Ev. podľa Matúša 19:29

A dostanete všetko, o čokoľvek budete prosiť v modlitbe s vierou.   
Ev. podľa Matúša 21:22

Ajhľa, ja som s vami po všetky dni, až do konca sveta.   
Ev. podľa Matúša 28:20b

A hovoril: Naplnil sa čas a priblížilo sa kráľovstvo Božie; pokánie čiňte a verte v evanjelium!   
Ev. podľa Marka 1:15

Keď to Ježiš počul, povedal im: Nepotrebujú lekára zdraví, ale chorí; neprišiel som volať spravodlivých, ale hriešnych.   
Ev. podľa Marka 2:17

Preto vám hovorím: Verte, že dostanete všetko, za čo sa modlíte a za čo prosíte. Budete to mať.   
Ev. podľa Marka 11:24

A keď sa chystáte k modlitbám, odpúšťajte, ak máte niečo proti niekomu, aby aj vám odpustil previnenia váš Otec, ktorý je v nebesiach. Ale ak vy neodpustíte, ani vám neodpustí previnenia váš Otec, ktorý je v nebesiach.  
Ev. podľa Marka 11:25 – 26

A keď vás povedú, aby vás vydali, nestarajte sa vopred, čo budete hovoriť; ale hovorte, čo vám bude dané v tú hodinu. Lebo nie vy ste to, ktorí hovoríte, ale Duch Svätý.   
Ev. podľa Marka 13:11

Lebo Bohu nič nebude nemožné.   
Ev. podľa Lukáša 1:37

Ako chcete, aby ľudia činili vám, tak aj vy čiňte im.   
Ev. podľa Lukáša 6:31

Nesúďte a nebudete súdení; nepotupujte a nebudete potupení; odpúšťajte a bude aj vám odpustené.   
Ev. podľa Lukáša 6:37

Dávajte a bude vám dané. Mieru dobrú, natlačenú, natrasenú a vrchom nasypanú dajú vám do lona; lebo akou mierou meriate, takou vám bude namerané.   
Ev. podľa Lukáša 6:38

A z oblaku zaznel hlas: Toto je môj vyvolený Syn; Jeho poslúchajte.   
Ev. podľa Lukáša 9:35

Keď teda vy, hoci ste zlí, viete dať dobré dary svojim deťom, o čo skôr dá Otec nebeský Ducha Svätého tým, ktorí Ho prosia?   
Ev. podľa Lukáša 11:13

Ale hovorím vám: Každého, kto mňa vyzná pred ľuďmi, vyzná aj Syn človeka pred Božími anjelmi.   
Ev. podľa Lukáša 12:8

Keď teda Boh zaodieva trávu na poli, ktorá dnes je a zajtra ju hodia do pece, či nie skôr vás, ľudia malej viery? Preto ani vy nehľadajte, čo budete jesť a čo piť, ani sa tým neumárajte, lebo to všetko hľadajú národy tohto sveta, a váš Otec vie, že to potrebujete. Ale hľadajte radšej Jeho kráľovstvo, a tamto bude vám pridané.   
Ev. podľa Lukáša 12:28 – 31

A tým, že ste ustarostení, kto z vás môže si predĺžiť vek čo aj len o lakeť? Keď teda ani najmenšie nemôžete, prečo ste ustarostení o ostatné?   
Ev. podľa Lukáša 12:25 – 26

Hovorím vám: taká bude radosť v nebi nad jedným hriešnikom, ktorý činí pokánie, ako nad deväťdesiatdeväť spravodlivými, ktorí nepotrebujú pokánie.   
Ev. podľa Lukáša 15:7

Ak sa tvoj brat previní, pokarhaj ho; a ak učiní pokánie, odpusť mu. A čoby sa sedem razy cez deň previnil proti tebe a sedem razy vrátil by sa k tebe a povedal by: Kajám sa! – odpusť mu.   
Ev. podľa Lukáša 17:3 – 4

On však riekol: Čo je nemožné u ľudí, je možné u Boha.   
Ev. podľa Lukáša 18:27

Ale tým, čo Ho prijali, dal moc stať sa deťmi Božími, tým, čo veria v Jeho meno.   
Ev. podľa Jána 1:12

Lebo tak Boh miloval svet, že svojho jednorodeného Syna dal, aby nezahynul, ale večný život mal každý, kto verí v Neho.   
Ev. podľa Jána 3:16

Lebo neposlal Boh Syna na svet, aby odsúdil svet, ale aby ho spasil.   
Ev. podľa Jána 3:17

Kto verí v Syna, má večný život, kto však neposlúcha Syna, neuvidí život, ale hnev Boží zostáva na ňom.   
Ev. podľa Jána 3:36

Veru, veru, hovorím vám: Kto počúva moje slovo a verí Tomu, ktorý ma poslal, má večný život a nejde na súd, ale prešiel zo smrti do života.   
Ev. podľa Jána 5:24

Ježiš im odpovedal: Skutkom Božím je veriť v Toho, ktorého On poslal.   
Ev. podľa Jána 6:29

Riekol im Ježiš: Ja som chlieb života; kto prichádza ku mne, nikdy nebude lačnieť, a kto verí vo mňa, nikdy nebude žízniť.   
Ev. podľa Jána 6:35

Kto prichádza ku mne, nevyhodím ho.   
Ev. podľa Jána 6:37b

Lebo to je vôľa môjho Otca, aby každý, kto vidí Syna a verí v Neho, mal večný život, a ja ho vzkriesim v posledný deň.   
Ev. podľa Jána 6:40

Veru, veru, hovorím vám: Kto verí vo mňa, má večný život. Ja som chlieb života.   
Ev. podľa Jána 6:47 – 48

Odpovedal Mu Šimon Peter: Pane, ku komu pôjdeme? Slová večného života máš, a my sme uverili a poznali, že Ty si (Kristus), ten Svätý Boží.   
Ev. podľa Jána 6:68 – 69

V posledný veľký deň slávností stál Ježiš a volal: Ak niekto žízni, nech príde ku mne a napije sa. Ako Písmo hovorí: Rieky živej vody potečú z vnútra toho, kto verí vo mňa.   
Ev. podľa Jána 7:37 – 38

Potom zase prehovoril k nim Ježiš: Ja som svetlo sveta. Kto mňa nasleduje, nebude chodiť v tme, ale bude mať svetlo života.   
Ev. podľa Jána 8:12

I riekol Ježiš Židom, ktorí uverili: Ak vy zostanete v mojom slove, ste naozaj moji učeníci. A poznáte pravdu a pravda vás vyslobodí.   
Ev. podľa Jána 8:31 – 32

Keď vás teda Syn vyslobodí, budete skutočne slobodní.   
Ev. podľa Jána 8:36

Ja som dvere. Keď cezo mňa vojde niekto, bude spasený; vojde i vyjde a nájde pastvu.   
Ev. podľa Jána 10:9

Ja som dobrý pastier: poznám svoje a mňa poznajú moje, ako ma pozná Otec, aj ja poznám Otca, a život kladiem za ovce.  
Ev. podľa Jána 10:14

Moje ovce počúvajú môj hlas, aj ja ich poznám a nasledujú ma. Ja im dávam večný život, a nezahynú naveky, a nikto mi ich nevytrhne z ruky.   
Ev. podľa Jána 10:27 – 28

Riekol jej Ježiš: Ja som vzkriesenie a život – kto verí vo mňa, bude žiť, aj keď umrie, a nik neumrie naveky, kto žije a verí vo mňa.   
Ev. podľa Jána 11:25 – 26

Ja, svetlo, prišiel som na svet, aby nikto nezostal v tme, kto verí vo mňa.   
Ev. podľa Jána 12:46

Nové prikázanie vám dávam, aby ste sa vzájomne milovali; ako som vás ja miloval, aby ste sa aj vy vzájomne milovali. Podľa toho poznajú všetci, že ste moji učeníci, keď sa budete vzájomne milovať.   
Ev. podľa Jána 13:34 – 35

Nech sa vám srdce nestrachuje! Verte v Boha a verte vo mňa!   
Ev. podľa Jána 14:1

Ježiš mu riekol: Ja som cesta i pravda i život. Nik neprichádza k Otcovi, ak len nie skrze mňa.   
Ev. podľa Jána 14:6

A čokoľvek budete prosiť v mojom mene, učiním to, aby Otec bol oslávený v Synovi. Keď ma teda budete prosiť o niečo v mojom mene, ja (to) učiním.   
Ev. podľa Jána 14:13 – 14

Ak ma milujete, zachovávajte moje prikázanie.   
Ev. podľa Jána 14:15

A ja budem prosiť Otca, a dá vám iného Radcu, aby bol s vami až naveky – Ducha pravdy, ktorého svet nemôže prijať, pretože Ho nevidí, ani nepozná. Vy Ho poznáte, pretože pri vás ostáva a bude vo vás.   
Ev. podľa Jána 14:16 – 17

Kto má moje prikázania a zachováva ich, ten ma miluje, a kto mňa miluje, toho bude milovať aj môj Otec, aj ja ho budem milovať a vyjavím mu seba samého.   
Ev. podľa Jána 14:21

Ale Radca, ten Duch Svätý, ktorého pošle Otec v mojom mene, Ten vás naučí všetkému a pripomenie vám všetko, čo som vám hovoril.   
Ev. podľa Jána 14:26

Pokoj vám zanechávam, svoj pokoj vám dávam, nie ako svet dáva, vám ja dávam. Nech sa vám nermúti srdce a nestrachuje!   
Ev. podľa Jána 14:27

Ja som pravý vínny kmeň a môj Otec je vinohradník. Každú ratolesť na mne, ktorá neprináša ovocie, odrezáva, a každú, ktorá prináša ovocie, čistí, aby prinášala viac ovocia.   
Ev. podľa Jána 15:1 – 2

Zostaňte vo mne a ja vo vás. Ako ani ratolesť nemôže prinášať ovocie sama zo seba, len ak ostáva na vínnom kmeni, tak ani vy, len ak zostávate vo mne.   
Ev. podľa Jána 15:4

Ja som vínny kmeň a vy ste ratolesti. Kto zostáva vo mne a ja v ňom, ten prináša veľa ovocia, pretože bezo mňa nič nemôžete činiť.   
Ev. podľa Jána 15:5

Ak niekto nezostáva vo mne, vyhodia ho ako (odlomenú) ratolesť, a uschne; také zozbierajú, uvrhnú na oheň a zhoria; ak zostávate vo mne a moje slová zostávajú vo vás, proste, čo chcete, a stane sa vám.   
Ev. podľa Jána 15:6 – 7

Ako mňa miloval Otec, aj ja som miloval vás; zostaňte v mojej láske.   
Ev. podľa Jána 15:9

Nie vy ste si mňa vyvolili, ale ja som si vyvolil vás a ustanovil som vás, aby ste šli a prinášali ovocie a vaše ovocie aby zostávalo, tak, aby vám Otec dal, čokoľvek by ste v mojom mene prosili od Neho.   
Ev. podľa Jána 15:16

Prikazujem vám, aby ste sa milovali.   
Ev. podľa Jána 15:17

Keď však príde On, Duch pravdy, uvedie vás do všetkej pravdy, lebo nebude hovoriť sám od seba, ale bude hovoriť, čo počuje; a bude vám zvestovať aj budúce veci.   
Ev. podľa Jána 16:13

Doteraz ste o nič neprosili v mojom mene. Proste a vezmete, aby vaša radosť bola úplná.   
Ev. podľa Jána 16:24

Toto som vám povedal, aby ste mali pokoj vo mne. Na svete máte súženie, ale dúfajte, ja som premohol svet.   
Ev. podľa Jána 16:33

A to je večný život, aby poznali Teba, jediného pravého Boha, a ktorého si poslal, Ježiša Krista.   
Ev. podľa Jána 17:3

A Ježiš mu riekol: Pretože si ma videl, uveril si; blahoslavení, ktorí nevideli, a predsa uverili.   
Ev. podľa Jána 20:29

A nieto spasenia v nikom inom, lebo nebolo dané pre ľudí iné meno pod nebom, v ktorom by sme mali dôjsť spasenia.   
Skutky apoštolov 4:12

O Ňom svedčia všetci proroci, že pre Jeho meno dosiahne odpustenie hriechov každý, kto verí v Neho.   
Skutky apoštolov 10:43

Vyviedol ich hovoriac: Páni, čo mám činiť, aby som bol spasený? Odpovedali mu: Ver v Pána Ježiša a budeš spasený ty aj tvoj dom!   
Skutky apoštolov 16:30 – 31

Pretože zo skutkov zákona nebude ospravedlnený pred Ním ani jeden človek, lebo zo zákona je poznanie hriechu.   
Rímskym 3:20

Všetci totiž zhrešili a nemajú slávy Božej, ale ospravedlňovaní sú zadarmo z Jeho milosti skrze vykúpenie v Kristovi Ježišovi.   
Rímskym 3:23 – 24

Lebo tak myslíme, že človek ospravedlnený býva vierou bez skutkov zákona.   
Rímskym 3:28

Kto však nekoná skutky, ale verí v Toho, ktorý ospravedlňuje bezbožného, tomu sa jeho viera počíta za spravodlivosť.   
Rímskym 4:5

A tak ospravedlnení z viery máme pokoj s Bohom skrze svojho Pána Ježiša Krista.   
Rímskym 5:1

Ale Boh dokazuje svoju lásku k nám tým, že Kristus umrel za nás, keď sme boli ešte hriešni.   
Rímskym 5:8

Lebo odmena za hriech je smrť, ale Božím darom milosti je večný život v Kristovi Ježišovi, Pánovi našom.   
Rímskym 6:23

Nieto teda teraz už odsúdenia tých, čo sú v Kristovi Ježišovi a nechodia podľa tela, ale podľa ducha.  
Rímskym 8:1

A ak prebýva vo vás Duch Toho, ktorý Ježiša vzkriesil z mŕtvych, tak Ten, ktorý Krista Ježiša vzkriesil z mŕtvych, aj vaše smrteľné telá oživí svojím Duchom, prebývajúcim vo vás.   
Rímskym 8:11

Neprijali ste predsa ducha otroctva, aby ste sa zase báli, ale prijali ste ducha synovstva, ktorým voláme: Abba, Otče!   
Rímskym 8:15

A tak aj Duch prichádza na pomoc našej slabosti. Lebo my nevieme, za čo sa máme modliť, ako náleží, ale sám Duch prihovára sa za nás vzdychaním nevysloviteľným.   
Rímskym 8:26

A my vieme, že milujúcim Boha, povolaným podľa rady (Božej), všetky veci slúžia na dobro.   
Rímskym 8:28

Čo teda povedať na to? Keď Boh za nás, kto proti nám? Ten, ktorý neušetril vlastného Syna, ale vydal Ho za nás všetkých, ako by nám nedaroval s Ním všetko?   
Rímskym 8:31 – 32

Lebo som presvedčený, že ani smrť, ani život, ani anjeli, ani kniežatstvá, ani prítomnosť, ani budúcnosť, ani mocnosti, ani vysokosť, ani hlbokosť, ani nijaké iné stvorenstvá nemôžu nás odlúčiť od lásky Božej, ktorá je v Kristovi Ježišovi, našom Pánovi.   
Rímskym 8:38 – 39

Ak ústami vyznávaš Pána Ježiša a v srdci veríš, že Ho Boh vzkriesil z mŕtvych, budeš spasený.   
Rímskym 10:9

A nepripodobňujte sa tomuto svetu, ale premeňte sa obnovením mysle, aby ste vedeli rozpoznať, čo je vôľa Božia, totiž, čo je dobré, milé a dokonalé.   
Rímskym 12:2

nepomstite sa, milovaní, ale ponechajte to hnevu (Božiemu) – lebo je napísané: Mne patrí pomsta, ja odplatím; hovorí Pán.   
Rímskym 12:19

Ale oblečte sa v Pána Ježiša Krista a o telo sa nestarajte (tak, aby vznikali v ňom) zlé žiadosti.   
Rímskym 13:14

Boh nádeje nech vás naplní všetkou radosťou a pokojom vo viere, aby ste sa mocou Ducha Svätého rozhojňovali v nádeji.  
Rímskym 15:13

Verný je Boh, ktorý vás povolal do spoločenstva svojho Syna Ježiša Krista, nášho Pána.   
1. Korintským 1:9

A tak vás napomínam, bratia, menom nášho Pána Ježiša Krista, aby ste všetci rovnako hovorili a aby neboli roztržky medzi vami, ale aby ste jednako mysleli a zmýšľali.   
1. Korintským 1:10

Slovo o kríži je totiž bláznovstvom tým, čo hynú, ale nám, ktorí dosahujeme spasenie, je mocou Božou.   
1. Korintským 1:18

Ale čo je svetu bláznivé, vyvolil si Boh, aby múdrych zahanbil; čo je svetu slabé, vyvolil si Boh, aby mocných zahanbil.   
1. Korintským 1:27

Ani oko nevídalo, ani ucho neslýchalo, ani do srdca človeku nevstúpilo, čo pripravil Boh tým, ktorí Ho milujú.   
1. Korintským 2:9

Lebo nik nemôže položiť iný základ okrem toho, čo je položený, a tým je Ježiš Kristus.   
1. Korintským 3:11

Lebo múdrosť tohto sveta je bláznovstvom pred Bohom. Veď je napísané: On chytá múdrych v ich chytráctve.  
1. Korintským 3:19

Všetko je mi dovolené, ale nie všetko je mi prospešné. Všetko je mi dovolené, ale ja sa ničím nedám ovládnuť!  
1. Korintským 6:12

Pokušenie, ktoré vás zachvátilo, je len ľudské, ale Boh je verný, On nedopustí pokúšať vás nad možnosť, ale s pokušením spôsobí aj vyslobodenie, aby ste ho mohli zniesť.   
1. Korintským 10:13

Láska je trpezlivá, láska je dobrotivá, nezávidí, láska sa nevystatuje a nenadúva; nie je neslušná, nie je sebecká, nerozčuľuje sa, nezmýšľa zle.   
1. Korintským 13:4 – 5

Teraz však zostáva viera, nádej, láska, to troje, ale najväčšia z nich je láska.   
1. Korintským 13:13

Ale vďaka Bohu, ktorý nám dal víťazstvo v našom Pánovi Ježišovi Kristovi!   
1. Korintským 15:57

Požehnaný Boh a Otec nášho Pána Ježiša Krista, Otec milosrdenstva a Boh každého potešenia, ktorý nás potešuje v každom našom súžení, aby sme potešením, ktorým nás potešuje Boh, mohli potešovať tých, čo sú v akomkoľvek súžení.   
2. Korintským 1:3 – 4

Ale vďaka Bohu, ktorý nám všade dáva triumfovať v Kristovi a na každom mieste nám dáva zjavovať vôňu svojho poznania.   
2. Korintským 2:14

Preto ak je niekto v Kristovi, je nové stvorenie. Staré veci sa pominuli, a hľa, nastali nové.   
2. Korintským 5:17

Toho, ktorý nepoznal hriech, urobil hriechom za nás, aby sme my boli v Ňom spravodlivosťou pred Bohom.  
2. Korintským 5:21

Neťahajte cudzie jarmo s neveriacimi, lebo čo má spravodlivosť spoločné s neprávosťou? Alebo aké je spoločenstvo svetla s tmou?   
2. Korintským 6:14

Budem vám otcom, a vy budete mi synmi a dcérami, hovorí všemohúci Pán.   
2. Korintským 6:18

A Boh má moc vo všetkom rozhojniť pri vás svoju milosť, aby ste vo všetkom mali vždy dostatok všetkého (pre seba), aj nadbytok pre každý skutok.   
2. Korintským 9:8

Ale riekol mi: Dosť máš na mojej milosti; lebo (moja) moc sa v slabosti dokonáva. Najradšej sa teda budem chváliť slabosťami, aby prebývala vo mne moc Kristova.   
2. Korintským 12:9

Vediac, že človek nebýva ospravedlnený zo skutkov zákona, ale vierou v Krista Ježiša, aj my sme uverili v Krista Ježiša, aby sme boli ospravedlnení z viery v Krista, a nie zo skutkov zákona, pretože zo skutkov zákona nebude ospravedlnený nikto.   
Galatským 2:16

A nežijem už ja, ale žije vo mne Kristus. A nakoľko teraz žijem v tele, žijem vo viere v Syna Božieho, ktorý si ma zamiloval a seba samého vydal za mňa.   
Galatským 2:20

Že zo zákona nikto nebýva ospravedlnený u Boha, je zjavné, pretože spravodlivý bude žiť z viery.   
Galatským 3:11

Kristus nás oslobodil k slobode. Stojte teda a nedajte sa zapriahnuť zase do jarma otroctva!   
Galatským 5:1

Ale ovocie Ducha je: láska, radosť, pokoj, zhovievavosť, nežnosť, dobrotivosť, vernosť, krotkosť, zdržanlivosť. Proti takýmto nie je zákon.   
Galatským 5:22 – 23

V Ňom máme vykúpenie skrze Jeho krv, odpustenie hriechov podľa bohatstva Jeho milosti.   
Efezským 1:7

Ale Boh, bohatý na zmilovanie, pre svoju veľkú lásku, ktorou si nás zamiloval, obživil nás s Kristom, keď sme boli mŕtvi v prestúpeniach – veď milosťou ste spasení!   
Efezským 2:4 – 5

Lebo milosťou ste spasení skrze vieru. A to nie sami zo seba; je to dar Boží; nie zo skutkov, aby sa nikto nechválil.   
Efezským 2:8 – 9

Veď sme Jeho dielo, stvorení v Kristovi Ježišovi na dobré skutky, v ktorých nás Boh už prv uspôsobil chodiť.  
Efezským 2:10

Ale teraz, hoci ste kedysi boli ďalekí, v Kristovi Ježišovi stali ste sa blízkymi krvou Kristovou.   
Efezským 2:13

Lebo On je náš pokoj.   
Efezským 2:14a

Jedno je telo a jeden duch, ako ste aj boli povolaní v jednej nádeji svojho povolania. Jeden Pán, jedna viera, jeden krst; jeden Boh a Otec všetkých, ktorý je nad všetkými, skrze všetkých a vo všetkých.   
Efezským 4:4 – 6

Aby sme neboli viac nedospelými, ktorých každý vietor učenia sem a tam hádže a zmieta podľa ľudskej úskočnosti a chytráctva, aby úkladmi boli uvedení do bludu; ale aby sme, verní pravde, v láske rástli v každom ohľade v Toho, ktorý je Hlava, v Krista.   
Efezským 4:14 – 15

Preto odložte lož a hovorte pravdu každý so svojím blížnym; veď sme si navzájom údmi.   
Efezským 4:25

Hnevajte sa, ale nehrešte; nech slnko nezapadá nad vaším hnevom.   
Efezským 4:26

Nedávajte miesto diablovi.   
Efezským 4:27

Nijaké mrzké slovo nech vám nevychádza z úst, ale len dobré, aby budovalo, kde treba, a poslucháčom prinášalo požehnanie.   
Efezským 4:29

Každá rozhorčenosť a vášnivosť, hnev a krik i rúhanie so všetkou zlosťou nech sú vám vzdialené.   
Efezským 4:31

Ale buďte vospolok dobrotiví, milosrdní, odpúšťajte si, ako aj Boh odpustil vám v Kristovi.   
Efezským 4:32

Napodobňujte teda Boha ako milované deti a žite v láske, ako aj Kristus miloval vás a seba samého vydal za nás ako dar a obeť Bohu príjemnej vône.   
Efezským 5:1 – 2

Veď ste boli kedysi tmou, ale teraz ste svetlom v Pánovi; ako deti svetla žite.   
Efezským 5:8

Skúmajte, čo je milé Pánovi, a nezúčastňujte sa v neplodných skutkoch tmy, radšej ich karhajte.   
Efezským 5:10 – 11

A neopíjajte sa vínom, v ktorom je roztopašnosť, ale buďte naplnení Duchom.   
Efezským 5:18

Dobrorečte stále za všetko Bohu a Otcovi v mene nášho Pána Ježiša Krista.   
Efezským 5:20

Buďte si vospolok poddaní v bázni Kristovej.   
Efezským 5:21

Lebo muž je hlavou ženy, ako aj Kristus je hlavou cirkvi.   
Efezským 5:23a

Mužovia, milujte si ženy, ako aj Kristus miloval cirkev a seba samého vydal za ňu.   
Efezským 5:25

Takto sú povinní aj mužovia milovať si ženy ako vlastné telá. Kto si miluje ženu, seba samého miluje.   
Efezským 5:28

Napokon posilňujte sa v Pánovi a v moci Jeho sily. Oblečte sa do celej výzbroje Božej, aby ste mohli obstáť proti úkladom diabla.   
Efezským 6:10 – 11

Stojte teda: bedrá si opášte pravdou, oblečte si pancier spravodlivosti a obujte si pohotovosť k evanjeliu pokoja.   
Efezským 6:14 – 15

Nadovšetko vezmite si štít viery, aby ste ním mohli uhasiť všetky ohnivé šípy tohto nešľachetníka. Vezmite si aj prilbu spasenia a meč Ducha, ktorým je slovo Božie.   
Efezským 6:16 – 17

Lebo mne žiť je: Kristus, a umrieť: zisk.   
Filipským 1:21

Ale naša otčina je v nebesiach; odtiaľ očakávame aj Spasiteľa, Pána Ježiša Krista.   
Filipským 3:20

On mocou, ktorou si môže podmaniť všetko, pretvorí naše ponížené telo, aby bolo podobné Jeho oslávenému telu.   
Filipským 3:21

Radujte sa v Pánovi vždy! Opakujem: radujte sa!   
Filipským 4:4

Vaša dobrotivosť nech je známa všetkým ľuďom. Pán blízko!   
Filipským 4:5

O nič nebuďte ustarostení, ale vo všetkom s vďakou predkladajte Bohu svoje žiadosti vo všetkých svojich modlitbách a prosbách. A pokoj Boží, ktorý prevyšuje každý rozum, bude chrániť vaše srdcia a vaše mysle v Kristovi Ježišovi.  
Filipským 4:6 – 7

Napokon premýšľajte, bratia, o všetkom, čo je pravdivé, čo čestné, čo spravodlivé, čo čisté, čo ľúbezné, čo príjemné, o všetkom, čo je cnostné a čo chválitebné!   
Filipským 4:8

Všetko môžem v Kristovi, ktorý ma posilňuje.   
Filipským 4:13

Môj Boh však uspokojí všetky vaše potreby podľa svojho bohatstva v sláve Krista Ježiša.   
Filipským 4:19

A pokoj Kristov nech rozhoduje vo vašich srdciach, veď k nemu ste aj vy boli povolaní ako jedno telo; a buďte (za to) vďační.   
Kolosenským 3:15

Slovo Kristovo nech prebýva vo vás bohato; vo všetkej múdrosti učte a napomínajte sa   
Žalmami, hymnami, duchovnými piesňami a vďačne spievajte v srdciach Bohu!   
Kolosenským 3:16

A čo činíte slovom alebo skutkom, všetko čiňte v mene Pána Ježiša; a ďakujte Bohu Otcu skrze Neho.   
Kolosenským 3:17

Mužovia, milujte si ženy a nebuďte príkri k nim.   
Kolosenským 3:19

Čokoľvek robíte, robte z tej duše ako Pánovi, a nie ako ľuďom, vediac, že od Pána dostanete za odmenu dedičstvo, veď Pánovi Kristovi slúžite.   
Kolosenským 3:23 – 24

Lebo to je vôľa Božia: vaše posvätenie.   
1. list Tesalonickým 4:3a

Zdržiavajte sa smilstva, a nech si každý z vás vie získať manželku s posvätnosťou a úctivosťou, nie s vášnivou žiadostivosťou ako pohania, ktorí nepoznajú Boha.   
1. list Tesalonickým 4:3b – 5

Stále sa radujte, neprestajne sa modlite!   
1. list Tesalonickým 5:16 – 17

Za všetko ďakujte, lebo taká je Božia vôľa pri vás v Kristovi Ježišovi.   
1. list Tesalonickým 5:18

Je to verná reč a zaslúži si, aby ju všetci prijali: Ježiš Kristus prišiel na svet, aby spasil hriešnikov.   
1. list Timoteovi 1:15a

Predovšetkým teda napomínam, aby sa konali prosby, modlitby, príhovory a ďakovania za všetkých ľudí, za kráľov a za všetkých vysoko postavených, aby sme tichým a pokojným životom žili v úplnej pobožnosti a statočnosti.   
1. list Timoteovi 2:1 – 2

Jeden je totiž Boh, jeden aj Prostredník medzi Bohom a ľuďmi, človek Ježiš Kristus, ktorý dal seba ako výkupné za všetkých ako svedectvo vo vopred určenom čase.   
1. list Timoteovi 2:5 – 6

Boh nám zaiste nedal ducha bojazlivosti, ale (ducha) moci, lásky a sebaovládania.   
2. list Timoteovi 1:7

Spasil nás nie pre skutky spravodlivosti, ktoré sme konali, ale podľa svojho milosrdenstva, (a to) kúpeľom znovuzrodenia a obnovením skrze Ducha Svätého, ktorého vylial na nás hojne skrze Ježiša Krista, nášho Spasiteľa.   
List Títovi 3:5 – 6

A nieto tvora skrytého pred Ním, všetko je obnažené a odkryté očiam Toho, ktorému sa budeme zodpovedať.  
Židom 4:13

On však, pretože zostáva naveky, zastáva kňazský úrad, ktorý neprechádza na iného. Preto aj môže dokonale spasiť tých, čo skrze Neho pristupujú k Bohu, keďže vždy žije, aby sa prihováral za nich.   
Židom 7:24 – 25

Hovorí Pán: Svoje zákony im vložím do mysle a vpíšem im ich do srdca a ja im budem Bohom, a oni mi budú ľudom.   
Židom 8:10b

A budem milostivý ich neprávostiam a na ich hriechy viacej nepomyslím.   
Židom 8:12

Lebo jedinou obeťou navždy zdokonalil tých, čo sa dajú posvätiť.   
Židom 10:14

Nestrácajte teda dôveru: čaká ju veľká odmena.   
Židom 10:35

Ale my nie sme zbabelci, aby sme zahynuli: my sme veriaci, aby sme si zachránili život.   
Židom 10:39

Vaše správanie nech je bez lakomstva, buďte spokojní s tým, čo máte. Veď On sám povedal: Neopustím ťa, ani nezanechám. Židom 13:5

Ježiš Kristus ten istý včera i dnes i naveky.   
Židom 13:8

Ak sa niekomu z vás nedostáva múdrosť, nech si ju prosí od Boha, ktorý prosto a ochotne dáva všetkým, a dostane sa mu jej. Ale nech prosí s vierou, bez akéhokoľvek pochybovania.   
List Jakuba 1:5 – 6a

Blahoslavený muž, ktorý vytrvá v pokúšaní, lebo keď sa osvedčil, prijme veniec života, ktorý zasľúbil (Pán) tým, čo Ho milujú.   
List Jakuba 1:12

Nech je každý človek rýchly, keď treba počúvať, pomalý, keď má hovoriť, a pomalý k hnevu.   
List Jakuba 1:19

Buďte však činiteľmi slova, a nielen poslucháčmi, ktorí oklamávajú sami seba.   
List Jakuba 1:22

Ak si niekto myslí, že slúži Bohu, a jazyk si nedrží na uzde, ale oklamáva si srdce, u takého je daromné uctievanie Boha.  
List Jakuba 1:26

Čo je platné, bratia moji, keď niekto povie, že má vieru, ale nemá skutky? Či ho (takáto) viera môže spasiť?   
List Jakuba 2:14

Lebo ako telo bez ducha je mŕtve, tak je mŕtva aj viera bez skutkov.   
List Jakuba 2:26

Podobne aj jazyk: je malý úd, ale chváli sa veľkými vecami. Ajhľa, aký malý oheň, a akú veľkú horu zapáli!   
List Jakuba 3:5

Ale (nič) nemáte, lebo neprosíte; prosíte, ale nedostávate, lebo zle prosíte, aby ste to premárnili na svoje žiadosti!   
List Jakuba 4:2b – 3

Poddajte sa teda Bohu, ale vzoprite sa diablovi – a utečie od vás.   
List Jakuba 4:7

Priblížte sa Bohu a priblíži sa vám.   
List Jakuba 4:8a

Uvedomte si svoju biedu, žalostite a plačte! Nech sa váš smiech obráti na žalosť a radosť na žiaľ!   
List Jakuba 4:9

Ale vaše áno nech je áno, a nie (nech je) nie, aby ste neprepadli súdu.   
List Jakuba 5:12b

Preto si vyznávajte navzájom hriechy a navzájom sa modlite za seba, aby ste sa vyliečili. Mnoho zmôže v účinkoch modlitba spravodlivého.   
List Jakuba 5:16

Lebo to je vôľa Božia, aby ste dobre robiac, umlčali nerozumnosť nevedomých ľudí.   
1. list Petra 2:15

Neodplácajte sa zlým za zlé, ani zlorečením za zlorečenie, ale naopak: žehnajte, lebo na to ste povolaní, aby ste zdedili požehnanie.   
1. list Petra 3:9

Lebo oči Pánove hľadia na spravodlivých, Jeho uši pozorujú ich prosby, ale tvár Pánova je proti tým, čo zle činia.   
1. list Petra 3:12

A nadovšetko, verne sa milujte vospolok, lebo láska prikrýva množstvo hriechov.   
1. list Petra 4:8

Podobne mladší, poddaní buďte starším. A všetci spoločne opášte sa pokorou, lebo Boh sa pyšným protiví, ale pokorným dáva milosť.   
1. list Petra 5:5

Na Neho uvaľte všetky svoje starosti, lebo On sa o vás stará.   
1. list Petra 5:7

Pán nemešká so zasľúbením, ako sa niektorí nazdávajú, že mešká, ale vám zhovieva, lebo nechce, aby niekto zahynul, ale aby sa všetci dali na pokánie.   
2. list Petra 3:9

Ak hovoríme, že nemáme hriech, sami seba klameme a nie je v nás pravda. Ak vyznávame svoje hriechy, On je verný a spravodlivý, aby nám odpustil hriechy a očistil nás od všetkej neprávosti.   
1. list Jánov 1:8 – 9

Vy, deti, ste z Boha a zvíťazili ste nad nimi, pretože väčší je Ten, ktorý je vo vás, ako ten, čo je vo svete.   
1. list Jánov 4:4

Kto má Syna, má život; kto nemá Syna Božieho, nemá život. Toto som napísal vám, veriacim v meno Syna Božieho, aby ste vedeli, že máte večný život.   
1. list Jánov 5:12 – 13

A keď vieme, že nás počuje, o čokoľvek prosíme, vieme aj to, že nám splnil prosby, ktorými sme Ho prosili.  
1. list Jánov 5:15

Jemu, ktorý nás miluje, ktorý nás svojou krvou oslobodil od našich hriechov a urobil kráľovstvom, kňazmi svojmu Bohu a Otcovi, Jemu sláva a vláda naveky vekov!   
Zjavenie Jána 1:5b – 6

Kto zvíťazí, takto bude oblečený do bieleho rúcha a nevymažem jeho meno z knihy života, ale vyznám jeho meno pred svojím Otcom a pred Jeho anjelmi.   
Zjavenie Jána 3:5

Poznám tvoje skutky, že nie si ani studený ani horúci. Kiež by si bol studený alebo horúci! Takto, že si vlažný, ani horúci ani studený, vypľujem ťa z úst.   
Zjavenie Jána 3:15 – 16

Ajhľa, stojím pri dverách a klopem. Ak niekto počuje môj hlas a otvorí dvere, vojdem k nemu a budem stolovať s ním a on so mnou.   
Zjavenie Jána 3:20

Ja som Alfa i Omega, Počiatok i Koniec. Ja dám vysmädnutému zadarmo z prameňa vody života.   
Zjavenie Jána 21:6

Kto zvíťazí, zdedí toto: budem mu Bohom a on mi bude synom.   
Zjavenie Jána 21:7

Nič zlorečené viac nebude. Trón Boží a Baránkov bude v ňom a Jeho služobníci Mu budú slúžiť, budú Mu hľadieť na tvár a Jeho meno bude na ich čelách.   
Zjavenie Jána 22:3 – 4

Kto žízni, nech príde! Kto chce, nech si naberie zadarmo vodu života!   
Zjavenie Jána 22:17b